ዩኒቨርስቲው በ500 ሚሊዮን  ብር ወጪ የኦሞቲክ ቋንቋ ጥናትና ምርምር ማዕከል እያስገነባ ነው
የወላይታ ሶዶ ዩኒቨርሲቲ በ500 ሚሊዮን ብር የኦሞቲክ ቋንቋ ጥናትና ምርምር ማዕከልግንባታ እያካሄደ መሆኑን አስታወቀ ።የዩኒቨርሲቲው የምርምርና ማህበረሰብ አገልግሎት ምክትል ፕሬዝዳንት ዶክተር ብርሃኑ ኩማ  እንደገለጹት ማዕከሉ የሚገነባው በሃገሪቱ ከ33 የሚበልጡ የኦሞቲክ ቋንቋ ተናጋሪ ብሄረሰቦችን ቋንቋ ወግና ባህል በማጥናት ለመጠበቅና ለማሳደግ አላማ በማድረግ ነው ።የአከባቢው ታሪካዊና ባህላዊ እሴቶች ተጠብቀው ለትውልድ እንዲተላለፉም አስተዋፆኦ  እንዳለው ተናግረዋል ።በሶዶ ከተማ በዚህ አመት የተጀመረው የማዕከሉ የመጀመሪያ ዙር ግንባታ በ2010 በጀት አመት መጨረሻ ተጠናቆ ስራ እንደሚጀምር አመላክተዋል።( ኢዜአ)